Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 414/14/5511	Žilina, 9.9.2014
EEČ : 2-43-433-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: SENION, n.o., Martin, S. Chalupku 9823/1B 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Žilina pod spisovou značkou ORP-107/DI-ZA-2014.
Dňa 06.04.2014 v čase o 11:05 hod. viedol osobné motorové vozidlo zn. Peugeot, ev.č. XXXXX, po ceste II/583 v smere od Žiliny na Terchovú, pričom ako prechádzal km 19,00 v obci Belá pri Country Saloone pri odbočovaní vľavo nedal prednosť v jazde protiidúcemu vozidlu zn. Seat Cordoba, ev.č. XXXXX, ktoré v opačnom smere viedol XXXXX, v dôsledku čoho došlo ku zrážke prednej časti vozidla Seat s prednou pravou časťou vozidla Peugeot, pričom pri dopravnej nehode utrpel XXXXX zranenie - zlomeninu hrudnej kosti s posunom úlomkov, ktoré si vyžiadalo práceneschopnosť v trvaní 4 týždne a spolujazdkyňa vo vozidle Seat XXXXX utrpela zranenia - natiahnutie krčnej chrbtice a pomliaždenie hrudnej steny vpredu, ktoré si vyžiadali práceneschopnosť v trvaní 3 týždne, pričom XXXXX svojim konaním porušil ustanovenia § 3 ods. 2 písm. a) a § 19 ods. 4 Zákona č. 8/2009 Z.z. o cestnej premávke a o zmene a doplnení niektorých zákonov. 

Odôvodnenie: 
	Poverený príslušník OR PZ, ODI, Žilina uznesením sp. zn. ČVS:ORP-107/DI-ZA-2014 zo dňa 07.05.2014 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin ublíženia na zdraví podľa § 158 Tr. zák. na vyššie uvedenom skutkovom základe. 

	Po skončení skráteného vyšetrovania mi poverný príslušník PZ predložil spisový materiál spolu s návrhom na podanie obžaloby. Následne som vec odstúpil na konanie probačnému a mediačnému úradníkovi Okresného súdu v Žiline za účelom vykonania mediácie.

	V konaní pred probačným a mediačným úradníkom Okresného súdu v Žiline, ako aj v prípravnom konaní pred povereným príslušníkom PZ sa obv. XXXXX ku spáchaniu činu, ktorý sa mu kladie za vinu, priznal a vyhlásil, že  spáchal skutok, za ktorý je stíhaný. Obvinený sa za svoje konanie ospravedlnil poškodeným a v zmysle § 220 ods. 1 písm. b) Tr. por. urobil opatrenie na náhradu škody  tým, že oznámil dopravnú nehodu ako poistnú udalosť poisťovni Kooperativa poisťovňa, a.s.. 

Poškodený XXXXX uviedol, že súhlasí so zmierom, pričom škodu, ktorá mu vznikla v súvislosti s poškodením vozidla Seat Cordoba, si v tomto trestnom konaní uplatňovať nebude, nakoľko z povinného zmluvného poistenia vozidla Peugeot, ev.č. XXXXX, mu už bola uhradená škoda vo výške 1.618,69 Eur a prostredníctvom povinného zmluvného poistenia tohto vozidla si bude uplatňovať bolestné a ušlú mzdu. Iné požiadavky na obvineného nemá a dodržaním tejto dohody sú jeho nároky k obvinenému v súvislosti s trestným činom v tejto trestnej veci plne uspokojené.

Poškodená XXXXX uviedla, že súhlasí so zmierom, pričom prostredníctvom povinného zmluvného poistenia vozidla Peugeot, ev.č. XXXXX, si bude uplatňovať bolestné a ušlú mzdu. Iné požiadavky na obvineného nemá a dodržaním tejto dohody sú jej nároky k obvinenému v súvislosti s trestným činom v tejto trestnej veci plne uspokojené.

	Skutočnosť uzavretia zmieru medzi obvineným XXXXX a poškodenými XXXXX a XXXXX je zrejmá z písomného zmieru uzatvoreného dňa 20.08.2014 v kancelárii probačného a mediačného úradníka Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený XXXXX nemá v odpise z Registra trestov GP SR žiadny záznam a v Ústrednej evidencii priestupkov MV SR má dva záznamy na úseku cestnej premávky, pričom oba priestupky boli vyriešené v blokovom konaní.

	Obvinený XXXXX zložil dňa 05.09.2014 na účet Krajskej prokuratúry v Žiline XXXXX, vedenom v štátnej pokladnici sumu vo výške 200,-Eur. 

	V rámci zmieru uzatvoreného medzi obvineným a poškodenými zo dňa 20.08.2014 bol určený ako adresát peňažnej sumy určenej na všeobecne prospešné účely organizácii SENION, n.o. Martin. Výška peňažnej sumy určenej na verejnoprospešné účely bola stanovená u XXXXX na 200,-Eur. Z uvedenej sumy 50 % patrí štátu na peňažnú pomoc poškodeným podľa osobitného zákona  a 50% t.j. 100,-Eur, patrí organizácii SENION, n.o. Martin, S. Chalupku č. 9823/1B, IČO: 42168571, pričom uvedená suma bude bezodkladne po nadobudnutí právoplatnosti tohto uznesenia poukázaná na účet vedený v Tatra banke, a.s. č. XXXXX.

	Za prečin ublíženia na zdraví podľa § 158 Tr. zák. dovoľuje Trestný zákon uložiť trest odňatia slobody až na 1 rok.

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, urobil opatrenie smerujúce k náhrade škody poškodeným, zložil na účet prokuratúry peňažnú  sumu určenému konkrétnemu adresátovi na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru,  akou  bol dotknutý verejný záujem, na osobu obvineného a na  jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že sám obvinený ako i poškodení udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Ľuboš Kríž
prokurátor